BMCએ હમણાં જ મુંબઈમાંથી ફેરિયાઓ દૂર કરવા અને ફુટપાથ ખાલી કરવા માટે કડક કાર્યવાહી કરશે એવી જાહેરાત કરી છે. એ સંદર્ભમાં જાગરૂક નાગરિકોએ કહ્યું હતું કે ‘આથી અમે હવે ફુટપાથ ખાલી કરાવવા માટે સહીઝુંબેશ શરૂ કરી છે. અમે નગરસેવકોને ફુટપાથ પર ચાલવાનો હક પાછો અપાવવા માટે પત્ર લખીને અપીલ કરી છે જેમાં અમે ખૂબ જ સ્પષ્ટ રીતે ફુટપાથ પર ફેરિયાઓના કબજાથી સામાન્ય જનતાને કેવી મુસીબતો પડી રહી છે એનો ઉલ્લેખ કર્યો છે. આ સહી ઝુંબેશમાં ઘાટકોપરવાસીઓ મોટી સંખ્યામાં જોડાય એવી અમારી અપીલ છે.’